### | | | | --- | --- | | | | | --- | | **Byråd** 25. juni 2019 Sagsnr. 710-2019-9179 Dok.nr. 710-2019-128829 Sagsbehandler DPHNED | | 107.                [adresse] på dagtilbudsområdet 2019-23 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til forslag til, at
kapacitetsanalysen for 2019-23 anvendes som grundlag for at tilvejebringe den
fornødne pasningskapacitet på 0-6-års området for perioden 2019-23.

Kapacitetsanalysen er Favrskov Kommunes centrale redskab til
at styre og tilpasse kapaciteten på dagtilbudsområdet. Formålet med analysen er
blandt andet at sikre, at pasningsgarantien på dagtilbudsområdet fortsat kan
overholdes.

I analysen vurderes kapaciteten og det forventede behov for
pladser for de 0-6-årige i [adresse] i perioden 2019-23. Behovet for
pladser vurderes med udgangspunkt i den seneste prognose for pasningsbehovet
for kommunens 0-6-årige børn.

Der har igennem de seneste år været et fald i børnetallet.
På 0-2-års området er der fra 2010 til 2016 sket et fald på 376 børn fra 1.867
til 1.491. Udviklingen på 0-2-års området er nu vendt, og der er fra 2016 til
2019 sket en stigning på 104 børn fra 1.491 til 1.595. På 3-6-års området har
faldet i perioden 2010 til 2019 været på 516 børn fra 2.851 til 2.335. Antallet
af 3-6-årige forventes igen at stige fra 2020 og frem.

Den væsentligste ændring i
forhold til prognosen fra 2018 er, at dette års prognose for 0-2-års området
viser et lavere behov for oprettelse af vuggestuepladser i 2019-21. Derfor
foreslår Børn og Skole, at anlægspuljen til vuggestuepladser, der blev vedtaget
i Budget 2019-22, udmøntes i tre etaper i stedet for som hidtil planlagt to
etaper.

**Kapacitet og behov på 0-2-års området:**

Samlet set er der i 2019 et forventet underskud på 40 0-2-års
pladser. I perioden frem mod 2023 bliver underskuddet mindre blandt andet som
følge af allerede vedtaget udbygning af kapaciteten i Foldby-Norring, Hinnerup
og [adresse]. I 2023 forventes der balance mellem kapacitet og behov.

Som følge af den mangel på
0-2-års pladser, der fremgik af pasningsprognosen i 2018, og de konstaterede
vanskeligheder med at rekruttere et tilstrækkeligt antal dagplejere i visse områder,
afsatte Byrådet i Budget 2019-22 en samlet anlægspulje på 10,075 mio. kr. i
2019 og 18,560 mio. kr. i 2020 til oprettelse af 108 vuggestuepladser. Herudover
vedtog Byrådet i januar 2019 i en særskilt sag at etablere 32 vuggestuepladser
i [adresse].

I medfør heraf er der allerede planlagt udbygning af
vuggestuepladser i Hinnerup, [adresse] og Jacqueline Christiansen. Etableringen af de
ekstra pladser betyder, at det samlede Hinnerup-område fra 2021 og frem
vurderes at have tilstrækkelig kapacitet på 0-2-års området i årene fremover.

**Kapacitet og behov på 3-6-års
området:**

På 3-6-års området var der
1. marts 2019 et samlet overskud på 269 pladser i [adresse]. I 2023
forventes overskuddet at være faldet til 146 pladser, som følge af det stigende
børnetal. Det overskydende antal pladser varierer områderne imellem, men der er
i 2019 overskud i alle distrikter – bortset fra Haurum-Sall distriktet, hvor
der er et underskud på fem pladser og [adresse], hvor der er balance mellem
kapacitet og behov. Overskuddet er størst i Thorsø, hvor der igennem hele
perioden er et overskud på 65-70 pladser.

**VURDERING**

Børn og Skole vurderer, at
kapacitetsanalysen for 2019-23 giver et retvisende billede af
pasningssituationen i [adresse]. Med baggrund i analysens resultater og
de vedtagne budgetbeslutninger foreslår Børn og Skole følgende tiltag på
henholdsvis 0-2-års og 3-6-års området:

**Kapacitet og behov på 0-2-års
området:**

Børn og Skole foreslår, at de
afsatte anlægsbeløb i 2019 og 2020 udmøntes i tre etaper i stedet for de hidtil
planlagte to etaper:

·
Etape I vedtaget af Byrådet i januar 2019

·
Etape II forelægges Byrådet ultimo 2019 i særskilt sag

·
Etape III forelægges Byrådet ultimo 2020 i særskilt sag.

Børn og Skole foreslår således,
at der i forbindelse med Budget 2020-23 afsættes rådighedsbeløb til oprettelse
af seks vuggepladser i [adresse] og 15 vuggestuepladser i Hadsten. Det betyder
samtidigt, at der først i forbindelse med næste års kapacitetsanalyse tages
endelig stilling til behovet for etablering af yderligere vuggestuepladser i
Hammel og Hadsten.

Nedenfor oplistes de distrikter,
hvor der på 0-2-års området er eller foreslås etableret vuggestuepladser:

·
*Søften:* Pasningsprognosen viser i 2019 et forventet underskud
på 22 0-2-års pladser i [adresse]. Der etableres 32 vuggestuepladser i [adresse]
[adresse], som forventes ibrugtaget i juli 2020. Indtil byggeriet står klar,
håndteres underskuddet af pladser ved merindskrivninger samt midlertidig
opsætning af en pavillon, som senere i byggeperioden anvendes til genhusning.

·
*[adresse]:* Pasningsprognosen viser i 2019 et forventet
underskud på 23 0-2-års pladser i [adresse]. Der etableres 48 vuggestuepladser
i [adresse], som forventes ibrugtaget i 2. og 3. kvartal 2020. Indtil
byggeriet står klar, håndteres underskuddet af pladser ved merindskrivninger.

·
*Foldby-Norring:*  Tim Mogensen viser i 2019 et
forventet underskud på 11 pladser. Der er i 2019 etableret 12 vuggestuepladser
i Korsholm Børneunivers. Ved behov for yderligere pladser kan der forsøges
ansat dagplejere eller merindskrives i den nye vuggestuegruppe.

·
*[adresse]:* Pasningsprognosen viser et forventet underskud
af 0-2-års pladser i [adresse] på fire pladser i 2020 stigende til et
forventet underskud på 12 pladser i 2023. Der er dog et mindre underskud af
pladser i dette års prognose i forhold til sidste års prognose, bl.a. fordi
kapaciteten er steget pga. en nettotilgang af dagplejere. Børn og Skole foreslår,
at der etableres en vuggestuegruppe med 15 pladser i [adresse] til forventet
ibrugtagning 3. kvartal 2021.

·
*Hammel by:* Pasningsprognosen viser et overskud af 0-2-års
pladser i Hammel by. Overskuddet af pladser kan i en vis udstrækning imødekomme
pladsbehovet i oplandet, fx fra Haurum-Sall. Da dette års pasningsprognose
viser et lidt mindre behov for 0-2-års pladser i 2019-21 end sidste års
prognose, foreslås det, at der først i 2020 tages stilling til, om der er behov
for etablering af vuggestuepladser i Hammel by.

·
*Farre:* Pasningsprognosen viser et forventet underskud på
én plads i 2019 stigende til et forventet underskud på fem pladser i 2023. Børn
og Skole foreslår, at der oprettes seks ekstra vuggepladser i Farre ved
ombygning af eksisterende lokaler til forventet ibrugtagning juni 2020.

**Kapacitet og behov på 3-6-års
området:**

Dette års pasningsprognose viser,
at der er et overskud på 269 3-6-års pladser i 2019 faldende til et forventet
overskud på 146 3-6-års pladser i 2023. Overskuddet på 3-6-års området har
gjort det muligt at merindskrive i vuggestuegrupperne.

Overskuddet af 3-6-års pladser
varierer områderne imellem, men med et overskud i 2019 på 72 3-6-års pladser er
overskuddet i Thorsø markant højere end i de andre områder i kommunen. Der
forventes i hele perioden fortsat et overskud på 65-70 3-6-års pladser i
Thorsø. Børn og Skole vil derfor i efteråret 2019 i samarbejde med
Ejendomscenteret foretage en analyse af mulighederne for en eventuel
sammenlægning af de to institutioner i Thorsø. Såfremt analysen giver anledning
til at fremsætte forslag herom, vil dette ske i forbindelse med processen
vedrørende Budget 2021-24.

**ØKONOMI**

I forhold til sidste års budgetforudsætninger forventes der
i 2019 passet 18 færre 0-2-årige og 19 færre 3-6-årige. De driftsmæssige
konsekvenser af denne ændring håndteres i forbindelse med 1. budgetopfølgning i
2019.

Driftsudgifterne til vuggestuepladser udgør netto ca. 10.300
kr. mere pr. plads pr. år end en dagplejeplads. Herudover skal der indregnes
eventuelle udgifter til ombygninger/tilbygninger samt til øget bygningsdrift.

Nedenfor ses oversigter, der viser hvordan midler fra
anlægspuljen til vuggestuer på 28,635 mio. kr. er frigivet og foreslås frigivet
til forskellige projekter i [adresse].

Tabel 1: Midler frigivet i forlængelse af Budget 2019-22
(etape I)

|  |  |  |  |  |  |
| --- | --- | --- | --- | --- | --- |
| **Vedtaget i Byrådet** | **Geografisk  område** | **Institution** | **Antal ekstra vuggestue-pladser** | **Frigivet i mio. kr.** | **Ibrugtagning**  **(forventet)** |
| Nov. 2018 | Foldby-Norring | Korsholm Børneunivers | 12 | 0,40 | 1. feb. 2019 |
| Jan. 2019 | [adresse] Børnehuset [adresse], afd. Lunden | 12 | 0,25 | 2. kvartal  2020 |
| Jan. 2019 | [adresse] Børnehuset Toppen | 20 | 8,01 | 2. kvartal  2020 |
| Jan. 2019 | [adresse] Børnehuset Bymarken | 16 | 4,96 | 3. kvartal  2020 |
| Jan. 2019 | Søften | Børnehuset Mælkevejen | 32 | 1,25\* | Juli 2020 |
| **I alt** |  |  |  | **14,87** |  |

\*De
resterende midler (6,8 mio. kr.) til etablering af 32 vuggestuepladser i [adresse]
er frigivet i særskilte sager i januar 2019 (6,25 mio. kr.) og juni 2018 (0,55
mio. kr.).

Det foreslås, at der etableres vuggestuepladser i følgende
institutioner. Udvidelserne kan finansieres af de afsatte rådighedsbeløb i
Budget 2019-22:

Tabel 2: Forslag til udmøntning i forlængelse af Budget
2020-23 (etape II)

|  |  |  |  |  |  |
| --- | --- | --- | --- | --- | --- |
| **Forventes**  **forelagt Byrådet** | **Geografisk område** | **Institution** | **Antal**  **ekstra vuggestue-pladser** | **Forventet anlægsudgift i mio. kr.** | **Ibrugtagning**  **(forventet)** |
| Dec. 2019 | Farre | DII Børnely | 6 | 0,40 | Juni 2020 |
| Dec. 2019 | [adresse] | Børnehuset Bavnehøj | 15 | 4,72 | 3. kvartal  2021 |
| **I alt** |  |  |  | **5,12** |  |

Nedenstående projekter forventes drøftet i forbindelse med
næste års kapacitetsanalyse og vil eventuel indgå i forbindelse med Budget
2021-24:

Tabel 3:  Projekter der forventes drøftet i forbindelse med
næste års kapacitetsanalyse (etape III)

|  |  |  |  |  |  |
| --- | --- | --- | --- | --- | --- |
| **Forelægges evt.  Byrådet** | **Geografisk område** | **Institution** | **Antal**  **ekstra**  **vuggestue-pladser** | **Forventet anlægsudgift i mio. kr.** | **Ibrugtagning**  **(forventet)** |
| Dec. 2020 | [adresse] | Børnehuset  [adresse]  mose | 17 | 4,63 | 3. kvartal  2022 |
| Dec. 2020 | [adresse] | Naturbørnehaven Klintholm | 16 | 3,43 | 3. kvartal  2022 |
| **I alt** |  |  |  | **8,06** |  |

Det bemærkes, at der som en del af anlægspuljen på 28,635
mio. kr. er afsat 985.000 kr. til rådgiverbidrag og buffer.

Forslag om etablering af vuggestuepladser i [adresse] indgår
ikke i den oprindelige udmøntningsplan for puljen. Hvis der etableres
vuggestuepladser i [adresse], forventes det efterfølgende at kunne reducere behovet
for vuggestuepladser i Hammel, da der er en pladsmæssig sammenhæng mellem
Hammel og Farre. Det betyder, at der, som nævnt ovenfor, først vil blive taget
stilling til etablering af vuggestuepladser i Hammel i 2020. Den samlede
anlægssum for etablering af vuggestuepladser kendes således først, når der er
taget endelig stilling til om, der skal etableres vuggestuepladser i Hammel, samt
om der skal etableres en yderligere vuggestuegruppe i Hadsten.

I budgetforslaget vedrørende vuggestuepladser, som
fremlægges i forbindelse med Budget 2020-23, fremgår fordelingen af
rådighedsbeløbene mellem årene.

**INDSTILLING**

Direktøren for Børn og Skole indstiller til Byrådet:

1.
At kapacitetsanalysen for [adresse]
godkendes som grundlag for forslag til optimering af kapacitetsudnyttelsen i
forbindelse med Budget 2020-23.

2.
At der i forbindelse med Budget 2020-23 udarbejdes et budgetforslag på etablering
6 vuggestuepladser i [adresse] og 15 vuggestuepladser i Hadsten.

**BESLUTNING**

***Børne- og Skoleudvalget, 6. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Thomas Mortensen

Indstilles godkendt.

**Bilag**

|  |  |
| --- | --- |
| Kapacitetsanalyse på dagtilbudsområdet [adresse] | 710-2019-26992 |